techiaith/cofnodycynulliad_en-cy huggingface dataset:
English: Of course. I would say that it is a problem that's an international one. It's also a problem that's quite specific to specific countries. We know, in China, that the copyright aspects are very difficult to be dealing with at the moment. In India, when it comes to rights relating to musicians, work is being done by PRS for Music to set up collecting societies. So, the world doesn't have the same systems as we have, and we can't expect the world just to work the way we work. There is a need for us, also, to be able to work within those markets where there are opportunities. But the one thing that I would say that everybody will need is much more legal support, in order to steer our way through a tempestuous time and great changes, not only in the work that we do, but also in the markets that we go to, and the different languages that we'll have to deal with. And, yes, English is beneficial, but it's also beneficial that we're a bilingual country, in an international context, but there are other languages that are going to be more dominant in the way that we work.
Welsh: Wrth gwrs. Ie, wrth gwrs. Fe fyddwn i'n dweud ei bod hi'n broblem sydd yn broblem ryngwladol. Mae hi'n broblem sydd hefyd yn eithaf penodol i wledydd penodol. Rydym ni'n gwybod, yn Tsieina, mae'r agweddau copyright yn rhai anodd ofnadwy i fod yn delio efo nhw ar hyn o bryd. Yn India, pan fydd hy'n dod i hawliau ar gyfer cerddorion, mae yna waith yn cael ei wneud gan PRS for Music er mwyn setio i fyny collecting societies. Nid ydy'r byd efo'r un systemau ag sydd gennym ni, ac nid ydym ni'n gallu disgwyl i'r byd jest weithio yn y ffordd rydym ni'n gweithio. Mae angen inni hefyd fedru gweithio o fewn y marchnadoedd hynny lle mae'r cyfleoedd. Ond, rydw i'n meddwl, yr un peth fyddwn i'n dweud bydd pawb ei angen ydy lot mwy o gefnogaeth gyfreithiol, er mwyn gallu llywio'n ffordd drwy gyfnod tymhestlog a newidiadau mawr o ran, nid yn unig y math o waith rydym ni'n ei wneud, ond hefyd y marchnadoedd rydym ni'n mynd iddyn nhw, a'r ieithoedd gwahanol y byddwn ni'n gorfod delio â nhw. Ac, ydy, mae Saesneg o fantais, ond mae hi hefyd o fantais ein bod ni'n wlad ddwyieithog, mewn cyd-destun rhyngwladol, ond mae yna hefyd ieithoedd eraill sydd yn mynd i fod fwy dominyddol yn sut rydym ni'n gweithio.
English: Thank you very much to you for joining us this morning. I'm sure we will be in contact about what's happening with this specific inquiry. Thank you very much. Can we have a short, two-minute break, please? Thank you.
Welsh: Diolch yn fawr iawn i chi am ddod atom heddiw. Mae'n siŵr y byddwn ni'n cysylltu â chi ynglŷn â'r hyn sy'n digwydd gyda'r ymchwiliad penodol yma. Diolch yn fawr iawn. A gawn ni seibiant o ddwy funud, plîs? Diolch.
English: Thank you, and welcome to item 4 of the agenda here today: a short inquiry into the implications of Brexit on areas within the committee's remit, evidence session 3. And welcome to Professor Claire Gorrara - I hope I've pronounced the name correctly - professor of French studies at the School of Modern Languages, Cardiff University, and Meirion Prys Jones, chief executive of the Network to Promote Linguistic Diversity.
Welsh: Diolch, a chroeso i eitem 4 ar yr agenda yma heddiw: ymchwiliad byr i oblygiadau ymadael â'r Undeb Ewropeaidd i feysydd o fewn cylch gwaith y pwyllgor penodol yma, sesiwn dystiolaeth 3. A chroeso i'r Athro Claire Gorrara - gobeithio fy mod i wedi dweud yr enw yn iawn - athro astudiaethau Ffrangeg, Ysgol Ieithoedd Modern, Prifysgol Caerdydd, a Meirion Prys Jones, prif weithredwr y Rhwydwaith i Hyrwyddo Amrywiaeth Ieithyddol.
English: Thank you very much for coming here today. What usually happens is that we ask questions on the basis of different themes and Members will go straight into questions in that regard, and I will ask the first question. What do you think has been the impact on the Welsh language as a result of the discussions regarding Brexit? Do you think different pressures have been on the language as a result of that, or are there opportunities for us? I was in Brussels last week and Juncker said he didn't want to speak English because of Brexit negotiations. But I thought, if I spoke Welsh, I might be more welcome there, as somebody who is defined as somebody who was there from Britain. So, perhaps there are things that are negative, but there may be positive aspects for us as a nation as well. What are your views on that?
Welsh: Diolch yn fawr iawn ichi am ddod. Beth sydd fel arfer yn digwydd yw ein bod ni'n gofyn cwestiynau ar sail themâu gwahanol a bydd Aelodau yn mynd yn syth i mewn i gwestiynau yn hynny o beth, a byddaf i'n gofyn y cwestiwn cyntaf, sef: beth ydych chi'n credu yw'r effaith sydd wedi bod ar yr iaith Gymraeg yn sgil y trafodaethau lu sydd wedi digwydd o ran Brexit? A ydych chi'n credu bod yna bwysau gwahanol wedi bod ar yr iaith yn sgil hynny, neu a oes yna gyfleodd i ni? Roeddwn i ym Mrwsel yr wythnos diwethaf ac roedd Junker wedi dweud nad oedd e eisiau siarad Saesneg oherwydd trafodaethau Brexit. Ond roeddwn i'n meddwl, pe bawn i'n siarad Cymraeg, efallai bod e'n mynd i fod yn fwy croesawgar i mi yno fel rhywun a fyddai'n cael fy niffinio fel rhywun yno o Brydain. Felly, efallai bod yna bethau sy'n negyddol, ond efallai bydd yna bethau cadarnhaol i ni fel cenedl. Beth yw'ch barn chi yn hynny o beth?
English: Would you like me to start, to answer that question?
Welsh: A ydych chi am i mi ddechrau, i ateb y cwestiwn yna?
English: And the reason for that? Obviously, Brexit wasn't on the agenda then. What was the rationale behind that?
Welsh: A oedd yna resymeg dros hynny? A oedd y rhesymeg yn fwy na - ? Yn amlwg, nid oedd Brexit ar yr agenda bryd hynny. Beth oedd y rhesymeg dros wneud hynny?
English: Well, the only thing that we received was a letter saying that they no longer - I think it was in December 2011 - wished to provide that support as the Welsh Language Board was wound up, because it was the board that had provided the secretariat before that. So, we had three months to move out, which was quite an achievement, really, in such a short period of time. So, we don't have that good a history in this regard. But the Welsh Government is still a member of the network and it continues with that work. Looking at what is happening in terms of the Welsh language in the future, I would perhaps be more concerned about the situation of the Welsh language on the United Kingdom level. That is, in seeing the nature of people's attitudes towards diversity, and linguistic diversity on a linguistic level, that isn't positive in the United Kingdom at the moment, I would surmise. And there is no awareness in the United Kingdom that there are so many languages that have emerged and emanated from Britain itself. That is, there is this belief that Britain is a monolingual place on the whole, and you don't see that positive attitude from the United Kingdom Government, for example, in the context of the funding that they've provided to the Cornish language. They've cut that down to zero, even though there had been a temporary reprieve for that. There isn't much support. So, the attitude on the United Kingdom level isn't particularly positive, even though it might be positive in regional governments.
Welsh: Yr unig beth a gawsom ni oedd llythyr yn dweud nad oedden nhw bellach, yn Rhagfyr 2011, yn dymuno parhau i gynnig y gefnogaeth honno wrth i Fwrdd yr Iaith Gymraeg ddod i ben, gan mai'r bwrdd a oedd wedi cynnal y secretariat cyn hynny. Ac felly, fe roddwyd tri mis i symud y rhwydwaith allan, a oedd yn gryn dipyn o gamp, mewn gwirionedd, i wneud hynny dros gyfnod byr. Felly, nid oes hanes cystal â hynny. Ond mae Llywodraeth Cymru yn dal yn aelod o'r rhwydwaith ac yn parhau â'r gwaith hwnnw. O edrych ar beth sydd yna o safbwynt y Gymraeg yn y dyfodol, mi fyddwn i efallai yn poeni mwy ynglŷn â beth yw sefyllfa'r iaith Gymraeg ar lefel y Deyrnas Gyfunol. Hynny yw, o weld natur agweddau pobl at amrywiaeth, ac amrywiaeth ieithyddol ar lefel ieithyddol, nid ydy hynny'n bositif yn y Deyrnas Gyfunol ar hyn o bryd, byddwn i'n tybio. A hefyd, nid oes ymwybyddiaeth yn y Deyrnas Gyfunol fod yna gymaint o ieithoedd wedi deillio o Brydain ei hun. Hynny yw, mae yna gred mai gwlad uniaith yw Prydain ar y cyfan, ac rŷch chi'n gweld yr agwedd sydd ddim yn gadarnhaol gan Lywodraeth y Deyrnas Gyfunol, er enghraifft yng nghyd-destun y cyllid maen nhw wedi bod yn ei roi i'r iaith Gernyweg. Maen nhw newydd dorri hynny i lawr i ddim, er eu bod nhw wedi adfer hynny dros dro. Nid oes yna ddim llawer o gefnogaeth. Felly, nid ydy'r agweddau ar lefel y Deyrnas Gyfunol yn hynod o bositif, er efallai eu bod yn bositif mewn llywodraethau rhanbarthol.
English: Yes, just to pick up on a final point, really, are you therefore saying that, in the current climate, the hostility towards minority languages and minority groups has had an effect on Welsh speakers as well?
Welsh: Ie, jest i bigo i fyny ar y pwynt olaf yna, a ydych chi felly yn dweud, yn yr hinsawdd sydd ohoni, fod y casineb tuag at ieithoedd lleiafrifol a grwpiau lleiafrifol wedi effeithio ar bobl sy'n siarad Cymraeg hefyd?
English: I believe that what one sees - . It is reflected, in a way, that anti-Welsh language attitudes are more prominent at the moment, and that it's perhaps more acceptable to be putting forward that negative attitude towards the Welsh language, and towards diversity in general. That is clear on social media. I'm not entirely sure whether that's reflected in Wales as such, as it were. We do see from the recent report, from the statistics on people's attitudes towards the Welsh language, that there is a positive attitude - something like 68 per cent of people want to see more being done for the Welsh language. So, I think that a very small and vocal minority can make those negative noises off, but I think that there are very positive attitudes towards the Welsh language, and I think that politicians and Government perhaps are misperceiving how much support there is for the Welsh language. That is, that's the sense that I get on the ground, where perhaps there's a fear to move forward too far with regard to the Welsh language. So, there is vast support I think.
Welsh: Rwy'n credu efallai beth mae hynny yn ei weld - . Mae'n cael ei adlewyrchu mewn ffordd bod agweddau gwrth-Gymraeg efallai'n fwy huawdl ar hyn o bryd. Hynny yw, ei bod yn fwy derbyniol, efallai, i fod yn cyfleu agwedd negyddol tuag at yr iaith Gymraeg, ond at ieithoedd neu at amrywiaeth yn gyffredinol. Mae hynny'n eithaf amlwg ar y cyfryngau cymdeithasol. Nid wyf yn siŵr bod hynny'n cael ei adlewyrchu yng Nghymru fel y cyfryw gymaint â hynny. Rydym ni yn gweld o'r adroddiad diweddar ar ystadegau ynglŷn â beth yw agweddau pobl at yr iaith Gymraeg fod yna agwedd bositif - rhywbeth fel 68 y cant o'r boblogaeth eisiau gwneud rhagor o safbwynt y Gymraeg. Felly, rwy'n credu bod yr haen fechan swnllyd yn gallu gwneud synau negyddol, ond rwy'n credu bod yna agweddau cadarnhaol iawn tuag at y Gymraeg, ac rydw i'n meddwl efallai bod gwleidyddion a Llywodraeth efallai yn camystyried faint o gefnogaeth sydd yna i'r iaith Gymraeg, mewn gwirionedd. Hynny yw, dyna'r agweddau rydw i'n eu cael ar lawr gwlad, lle efallai mae yna ofn weithiau i symud ymlaen yn rhy bell o safbwynt y Gymraeg. Felly, mewn gwirionedd, mae yna gefnogaeth helaeth iawn.
English: Right. Moving on to funding aspects, of course the Welsh language benefits at the moment from direct funding from the EU but also from funding that comes indirectly, and we'll discuss that in a little while. I happen to believe that the indirect funding is very important, and perhaps there is not a full understanding regarding the implications of the fact that currently the west receives additional funding through Europe, because it is poor area, and that's where the communities are that have the day-to-day Welsh speakers, and there are significant side effects to that in losing that funding, in terms of the common agricultural policy and so forth. But we'll discuss that in a little while, but I think we need to look at the direct and indirect funding and place the same sort of emphasis on both. In terms of the direct funding, what will the impact be? There are many funds at the moment - will there be match funding from the UK? Are there pots of money elsewhere?
Welsh: Iawn. Gan symud tuag at agweddau ariannol, wrth gwrs mae'r Gymraeg yn elwa ar hyn o bryd ar arian uniongyrchol o'r Undeb Ewropeaidd ond hefyd ar arian sydd yn dod yn anuniongyrchol, a byddwn ni'n trafod hwnnw mewn ychydig. Rydw i'n digwydd credu bod yr arian anuniongyrchol yna yn bwysig iawn, ac efallai nad oes dealltwriaeth lawn ynglŷn ag oblygiadau'r ffaith bod, ar hyn o bryd, y gorllewin yn derbyn arian ychwanegol drwy Ewrop, oherwydd ei bod hi'n ardal dlawd, ac yn y fan honno mae'r cymunedau sydd efo siaradwyr Cymraeg o ddydd i ddydd, a bod sgileffeithiau sylweddol iawn o golli'r arian anuniongyrchol yna, o ran y CAP ac yn y blaen. Ond fe wnawn ni drafod hynny mewn ychydig, ond rydw i'n meddwl bod angen cloriannu'r arian uniongyrchol a'r arian anuniongyrchol a rhoi'r un fath o bwyslais arnyn nhw. O ran yr arian uniongyrchol, beth fydd yr effaith? Hynny yw, mae yna lot o gronfeydd ar hyn o bryd - a fydd yna gyllid cyfatebol yn gallu dod o'r Deyrnas Unedig? A oes yna botiau o bres yn rhywle arall?
English: Well, truth be told, very little direct funding comes from the European Union. Language on the EU level is a very sensitive issue that is devolved to the individual nations. The European Union, in general, doesn't want to get to grips with linguistic issues, especially with regard to minority languages, or very, very, very little. I succeeded, over the past 10 years, to receive €2 million for minority languages. The Welsh language is part of that pot, but it is very little support that has been. The Welsh Government and regional Governments across Europe do give a great deal more support financially than the European Union does. We have to remember that it's a club of 28 states - that's what the European Union is - and none of those states, on the whole, are eager to support minority languages on a European level. That's the plain truth. I have to say that I've been hitting my head against that brick wall for a decade or more about this - they don't. And truth be told, their attitudes towards minority languages are increasingly deteriorating, and I think that's also true with regard to languages in general as well. That is, the expenditure and support on a European level has decreased to a frightening extent. If you look at the expenditure that there is, then a high percentage - 90 per cent - of the expenditure on languages goes on six languages alone in Europe. Therefore -
Welsh: Mewn gwirionedd, ychydig o arian uniongyrchol sy'n dod ar gyfer y Gymraeg o'r Undeb Ewropeaidd. Mae iaith ar lefel Undeb Ewropeaidd yn fater sensitif iawn sy'n cael ei ddatganoli i'r gwledydd unigol. Nid ydy'r Undeb Ewropeaidd, yn gyffredinol, eisiau mynd i'r afael â materion ieithyddol, ac yn llai fyth ag ieithoedd lleiafrifol, neu ychydig iawn, iawn, iawn. Fe lwyddais i, dros y ddegawd ddiwethaf, ar gyfer y rhwydwaith, i gael €2 filiwn ar gyfer ieithoedd lleiafrifol. Mae'r Gymraeg yn rhan o'r pot yna ond ychydig iawn, iawn o gefnogaeth sydd yna. Mewn gwirionedd, mae Llywodraeth Cymru a Llywodraethau rhanbarthol ar draws Ewrop yn rhoi llawer iawn mwy o gefnogaeth ariannol nag y mae'r Undeb Ewropeaidd. Hynny yw, mae'n rhaid cofio mai clwb o 28 o wladwriaethau yw'r Undeb Ewropeaidd, ac nid oes yr un o'r gwladwriaethau yna, ar y cyfan, yn awyddus i gefnogi ieithoedd lleiafrifol ar lefel Ewropeaidd. Dyna yw'r gwir plaen. Mae'n rhaid i fi ddweud, rydw i wedi bwrw fy mhen am flynyddoedd yn erbyn y wal honno, am ddegawd a mwy - nid ydyn nhw. Ac a dweud y gwir, mae eu hagweddau nhw tuag at ieithoedd lleiafrifol yn gynyddol waethygu, ac rydw i'n credu bod hynny hefyd yn wir yng nghyd-destun ieithoedd hefyd. Hynny yw, mae'r gwariant a'r gefnogaeth ar lefel Ewropeaidd wedi lleihau'n arswydus mewn gwirionedd. Os edrychwch chi ar y gwariant sydd yna, mae canran uchel iawn - 90 y cant - o'r gwariant ar ieithoedd yn mynd i chwe iaith yn unig yn Ewrop. Felly, nid yw -
English: So, it's a myth that there's some sort of direct funding coming to the Welsh language from Europe?
Welsh: So, myth ydy o bod yna ryw arian uniongyrchol yn dod tuag at yr iaith Gymraeg o Ewrop?
English: Yes, it's a myth, and I have people asking me all the time, 'Can we have equivalent funding? Where are the sources?' There is none, that's the plain truth.
Welsh: Myth llwyr, ac rydw i'n cael pobl yn gofyn i fi drwy'r amser, 'A allwn ni gael arian cyfatebol? Ble mae'r ffynonellau?' Nid oes yna yw'r gwir plaen.
English: Yes, to some extent. Erasmus, of course, is a collection of a number of different programmes, and some funding has come in the past from that direction. But the support is very scant, truth be told, because Welsh, as with other minority languages, isn't very high on the agenda on a European level, be that funding from Brussels, which is around 10 per cent of the pot, or with regard to the funding that's devolved to the nations themselves. It's very little funding that comes out of the funding bodies in Wales towards the Welsh language. Language is a very sensitive issue that people don't want to fund.
Welsh: Do, rywfaint. Hynny yw, mae Erasmus, wrth gwrs, yn gasgliad erbyn hyn o nifer o raglenni gwahanol, ac mae yna rywfaint o arian wedi dod yn y gorffennol o'r cyfeiriad yna. Ond bach mewn gwirionedd yw'r gefnogaeth, oherwydd nid ydy'r Gymraeg yn codi'n uchel, fel ieithoedd lleiafrifol eraill, ar yr agenda Ewropeaidd, boed hynny'n arian o Frwsel, sydd yn rhyw 10 y cant o'r pot, nac ychwaith yr arian sy'n cael ei ddatganoli i'r gwledydd eu hunain. Ychydig o arian sy'n dod allan o'r cyrff ariannu yng Nghymru tuag at yr iaith Gymraeg. Mae iaith yn fater sensitif iawn nad yw pobl eisiau ei ariannu.
English: Before you say anything, please don't answer things around CAP. That will come on later from somebody else. Okay, thank you.
Welsh: Cyn i chi ddweud unrhyw beth, plis peidiwch ateb y stwff ar CAP achos mae hwnnw'n dod ymlaen yn hwyrach gan rywun arall. Ocê, diolch.
English: But that's the exact point. That is, there is direct funding and indirect funding, and we're discussing at the moment the indirect funding. That is the point that you're making, that the direct funding is very small, really, and that perhaps the matter of the indirect funding, the CAP and so on, is a different matter, and Caroline is going to go after that, I think.
Welsh: Dyna'r union bwynt. Hynny yw, mae yna arian uniongyrchol ac mae yna arian anuniongyrchol, a thra bod gyda ni, ar hyn o bryd, yr arian uniongyrchol yna - . A hwnnw ydy'r pwynt rydych chi'n ei wneud, bod yr arian uniongyrchol yna'n bitw iawn, a dweud y gwir, ac efallai bod mater yr arian anuniongyrchol, y CAP ac yn y blaen, yn fater gwahanol, ac mae Caroline yn mynd i fynd ar ôl hwnnw, rydw i'n meddwl.
English: Yes. So, we'll deal with that later.
Welsh: Ie. So, fe wnawn ni ddelio gyda hynny ar ôl.
English: In terms of direct funding, there's almost none. In terms of indirect funding, yes, there is indirect funding that does support situations where the Welsh language is used, but that's a slightly different situation.
Welsh: O ran arian uniongyrchol, nid oes yna nemor ddim. O ran arian anuniongyrchol, oes, mae yna arian anuniongyrchol sydd yn cefnogi sefyllfaoedd lle mae'r iaith Gymraeg yn cael ei defnyddio, ond sydd yn fater ychydig yn wahanol.
English: We will discuss that -
Welsh: Byddwn ni'n trafod hynny -
English: Can I just get Claire's view on all of this? This issue that very little funding comes from Europe for direct activities relating to the Welsh language, and therefore there is no need for us to worry because it is so small anyway, leaving the EU won't have this great impact on the Welsh language in terms of the direct funding.
Welsh: A gaf i jest gael barn Claire ar hyn i gyd? Y mater yma mai ychydig iawn o arian sydd yn dod o Ewrop ar gyfer gweithgareddau uniongyrchol yn ymwneud â'r Gymraeg, ac felly nid oes angen inni boeni achos mae o mor bitw beth bynnag, bydd gadael yr Undeb Ewropeaidd ddim yn cael yr effaith mawr yma ar y Gymraeg o ran yr arian uniongyrchol.
English: And would you argue that Erasmus+ is an important scheme?
Welsh: Ac a fuasai chi'n dadlau bod Erasmus+ yn gynllun pwysig?
English: I will try my best.
Welsh: Fe geisiaf i fy ngorau.
English: It's a big question.
Welsh: Mae'n gwestiwn mawr.
English: Looking at the document, that comes through - this concept of a public good as being something that should be developed. But I would go further than that. I would say that the points on the Welsh language need to be on the front page of this document, because it is so crucial and pivotal with regard to what the profile of the Welsh language will be in future. It almost rises even above the other elements included in the document, as something that runs through the document as a whole. So, yes, it could be included as a public good, but, to me, it's more than that somehow. It's part of our personality as a nation. It's a unique characteristic of us as a nation, and, in trying to change the industry that has the most impact on its use, then it has to be on the front page.
Welsh: O edrych ar y ddogfen, mae hynny yn dod drwodd - hynny yw, y cysyniad yma o nwydd cyhoeddus fel rhywbeth sydd eisiau ei ddatblygu. Ond byddwn i'n mynd yn fwy na hynny. Byddwn i'n dweud bod eisiau rhai o'r pwyntiau ynglŷn â'r iaith Gymraeg ar dudalen flaen y ddogfen hon oherwydd ei bod hi mor greiddiol ynglŷn â beth fydd proffil y Gymraeg yn y dyfodol. Hynny yw, mae'n codi bron â bod uwchlaw yr elfennau eraill sydd yna fel rhywbeth sydd yn treiddio drwy'r ddogfen i gyd. Fe ellid, wrth gwrs, rhoi e i fewn fel nwydd cyhoeddus, ond, rhywsut neu'i gilydd, i mi, mae e'n fwy na hynny. Mae e'n rhan o'n personoliaeth ni fel gwlad. Mae e'n nodwedd unigol, arbennig ohonom ni fel gwlad, ac wrth drio newid efallai y diwydiant sy'n cael y mwyaf o effaith ar ei ddefnydd, mae eisiau ei roi e ar y dudalen flaen.
English: Just on that, it's amazing to me that there hasn't been an impact assessment in relation to the Welsh language of the proposals that are in that document specifically. But to come to the more general question, you've described the problem, and the loss of European funding is going to have a very negative impact on the Welsh language in western areas. What about this idea now, which is part of the public policy in Wales, of creating a specific economic region in the west, with specific interventions in order to strengthen the linguistic ecosystem that exists day-to-day in those areas?
Welsh: Ie, jest ar hynny, mae'n rhyfeddol i fi nad oes asesiad effaith ar yr iaith Gymraeg wedi bod ar y cynigion sydd yn y ddogfen yna'n benodol. Ond i ddod at y cwestiwn mwy cyffredinol felly, rydych chi wedi disgrifio'r broblem, ac mae colled yr arian Ewropeaidd yma yn mynd i gael effaith negyddol iawn ar yr iaith Gymraeg yn ardaloedd y gorllewin. Beth am y syniad yma rŵan, sydd yn rhan o bolisi cyhoeddus Cymru, o greu rhanbarth economaidd penodol yn y gorllewin, efo ymyraethau penodol er mwyn cryfhau yr ecosystem ieithyddol sydd yn bodoli o ddydd i ddydd yn yr ardaloedd yna?